section_heading: Radnja filma
paragraph_text: Film započinje scenom u kojoj Bore Lee izlazi iz zgrade i sastaje se s prijateljem Senseijem, a nakon kraćeg razgovora odlaze autom do Cetine. Uskoro se događa zaplet, kada je Senseija otela pokvarena družina koja je ostvarila minimalan preduvjet da bi se mogla nazivati bandom, tj. ima dva člana: zlog šefa bande Žeru i Širovića (isti likovi se pojavljuju i u prethodnom filmu iz 2001. godine, Otrovne ruke). Bore Lee odluči platiti otkupninu, međutim nakon plaćanja banda više nije voljna vratiti mu Senseija, pa ih mora pretući i uzeti ga silom. Do kraja filma banda pravi planove kako nadvladati Boru, te Bore Lee i Sensei susrete s bandom opetovano završavaju premlaćivanjem bande, da bi u zadnjem okršaju premlaćivanjem ubili šefa bande i time konačno dokrajčili bandu.